  Туспуктэм: vk.com (Vlad Lekomtcev) Майя Бывальцева Удмуртиысь куасэн бызьылӥсь но биатлонист Владислав Лекомцев Россиысь спортъя журналистъёслэн федерацизылэн 2022-тӥ ар понна «Серебряная лань» премиезлэн лауреатэз луиз. Со сярысь огазеяськонлэн нимлыко сайтаз ивортӥзы. Кӧня ке дасо аръёс ӵоже ини спортъя журналистъёс арлы йылпумъянъёс лэсьто но кужмооссэ спортсменъёсты, устозэ тренерез но командаез быръё. Тодэ вайытом, 2022-тӥ арын Владислав Лекомцев спортысь тол амалъёсъя дуннелэн чемпионатаз вань ӵошатсконъёсын вормиз но сизьым полэс чемпионэз луиз.  Устосыз спортсменъёс пӧлы озьы ик шедизы Дмитрий Бивол (бокс), Александр Большунов (куасэн бызьылон), Климент Колесников (уян), Даниил Медведев (теннис), Никита Нагорный (спорт гимнастика), Ян Непомнящий (шахмат), Андрей Рублёв (теннис), Сергей Рябов (самбо), Анна Щербакова (фигурной нискылан). Устоез тренер Елена Вяльбе луиз (куасэн бызьылон), устоез – команда – Россилэн куасэн бызьылонъя сборноез. Премиосты сӥё-дано сётон ужрад 2023-тӥ арын ортчоз. Глазкарын вордскем фигуристка Елизавета Туктамышева Красноярскын Россилэн чемпионатаз бронза медаль утӥз. Тегъёс: ВладиславЛекомцев премия Спорт Удмуртия  